Weermagvakbond debateer oor deelname aan staking – Vuurslag
Weermagvakbond debateer oor deelname aan staking
Vuurslag	Algemeen	 Augustus 29, 2010 1 Minute
Die vakbond The South African Security Forces Union hou vandag 'n vergadering in Port Elizabeth waar die vakbond sy lede gaan raadpleeg oor moontlike deelname aan die voortslepende staking in die staatsdienssektor. SASFU verteenwoordig sowat twaalfduisend lede in die weermag en ander veiligheidsdienste.
Die weermag het die laaste tyd baie gehelp om nie-stakende werkers by hospitale en die siekes in hulle sorg te beskerm teen stakende werkers wat hulle gedreig het. Die mediese korps het ook uitgehelp in staatshospitale waar personeeltekorte die normale werksaamhede van die hospitale benadeel het. As daar ook 'n staking moet uitbreek sit ons met Chaos. Volgens wet is die weermag ook deel van die instansies wat noodsaaklike dienste lewer net soos die mediese dienste. Hulle werknemers mag nie staak nie. Ons het egter gesien hoe sommige verpleegpersoneel hierdie wet blatant verontagsaam en self so ver gaan om nie-stakende personeel te dreig.
Ek hoop egter dat gesonde verstand sal heers by vandag se vergadering en dat daar nie tot staking oorgegaan sal word nie.